**NEM DUBROVNIK 2024, 3. DAN:**

**SKYSHOWTIME CEO PODIJELIO UVIDE, LIONSGATE PRIKAZAO NOVI SADRŽAJ, TV PRODUCT SHOWCASE, PICKBOX PROSLAVIO 10 GODINA**

* *CEO SkyShowtimea održao keynote govor*
* *Lionsgate prikazao svoju novu seriju Fake, a Keshet International i TV NOVA/VOYO predstavili su novi špijunski triler Extractors*
* *TV Product Showcase okupio inovativne tehnološke kompanije*
* *Pickbox proslavio 10 godina uspješnog poslovanja na sedam tržišta u CEE regiji*

**Dubrovnik, 13. lipnja 2024.** – Treći dan **NEM Dubrovnik 2024** iznio je u fokus najnoviju tehnologiju koja svakodnevno poboljšava način na koji djeluje televizijska industrija. Tijekom jutarnje kave pod pokroviteljstvom **TV Product Showcasea**, sudionici su razgovarali o najnovijim trendovima te se pripremali za još jedan dinamičan dan u Dubrovniku.

Iznimno očekivana Q&A rasprava bila je ona **Montyja Sarhana, CEO, SkyShowtime.** Sanja Božić-Ljubičić poželjela je dobrodošlicu keynote govorniku za njegovu drugu uzastopnu godinu na pozornici NEM Dubrovnika. Tijekom zanimljivog razgovora, Sarhan je iznio uvide nedavne SkyShowtimeove prekretnice – pokretanje njihova plana s oglašavanjem za svih 20+ tržišta, uključujući Srednju i Istočnu Europu. *„Važno nam je pružiti potrošačima više izbora i fleksibilnosti dok traže pristupačnije opcije kada je riječ o streamingu. Ljudi govore o zamoru od streaminga, a sve je više usluga koje uzimaju dio potrošačkog budžeta. Željeli smo zadržati dobru vrijednost za novac.“,* izjavio je g. Sarhan te zapitao: *„Zašto ne bismo potrošačima u SIE pružili istu razinu izbora i opcija koje pružamo potrošačima na drugim tržištima?“*

Što se tiče novog sadržaja planiranog za objavljivanje, **Lionsgate** je održao screening njihove serije Fake. Također, **Keshet International** i **TV NOVA/VOYO** predstavili su njihov hit špijunski triler Extractors. Nadahnuta stvarnim događajima, šesterodijelna drama prati djelovanje tajne češke obavještajne jedinice kojoj je zadatak spašavanje ugroženih čeških državljana iz stranih zemalja i njihovo vraćanje kući.

O sve većoj odgovornosti producenata govorio je Ákos Erdős, CEO, **Paprika Studios Group,** tijekom **TV Show vs. Content** Q&A rasprave: *"Sve se svodi na relevantno lokalno pripovijedanje. Lakše je proizvoditi za veću nego za manju zemlju; to je definitivno povezano s budžetom. Formati postaju raznovrsniji, žanrovi se otvaraju i postaju bliži jedni drugima. Isto vrijedi za dugometražni i kratkometražni sadržaj. Koliko god svi tražili rješenje kako pridobiti gledatelje, posebno mlađu publiku, potrebno je uzeti u obzir fokus i vrijeme provedeno na svakom komadu sadržaja. Raspon pažnje je vrlo kratak i moramo se prilagoditi".*

Tri inovativne tehnološke tvrtke koje su se predstavile tijekom **TV Product Showcasea,** posebne platforme za kompanije koje razvijaju revolucionarna rješenja, su **Gcore, Answers** i **Bunny.net.**

Prvi panel dana, **The Unscripted Quest: Hunting for the Next Hit Format,** pokušao je odrediti kakva je budućnost unscripted formata. Panelisti iz glasovitih kompanija Fremantle International, ZDF Studios, ITV Studios, IDTV, CME i Asacha usporedili su situaciju u CEE regiji te u ostatku Europe.

Panel **Pain or Drain** **– Intelligence Driven Video Distribution** pod pokroviteljstvom **NPAW-a** i **Backscreena** predstavio je prednosti educiranih odluka za razvoj proizvoda, sadržaja i oglašavanja. Kompanije koje su sudjelovale na panelu bile su Sky Switzerland, Alika Media and Tech te Cosmote TV OTE S.A.

FAST i AVOD usluge su u porastu te ih prate SVOD usluge u smislu ubacivanja oglasa na svoje platforme. Panelisti panela **New Era of Advertising** pokušali su predvidjeti tržišne trendove kad je riječ o adresabilnom oglašavanju u CEE regiji. Koja je budućnost sofisticiranih i data-driven tehnologija da bi dostavile ciljane i personalizirane oglase gledateljima? Kompanije koje su na to odgovarale bile su Tivio Studio, Ateme, Amagi Corporation i BIG Picture.

Još jedan uzbudljiv panel **TV Operators (Telcos) as Streamers** okupio je govornike iz tvrtki Telekom Srbija, Deutsche Telekom AG, POP TV i A1 Telekom Austria Group. Raspravljali su o telekomima koji ulaze u streaming prostor s postojećom infrastrukturom te utječu na industriju grupirajući streaming usluge i kanale u CEE regiji.

Dan je završio velikom proslavom u klubu Lazareti u dubrovačkom Starom gradu gdje je Pickbox obilježio prvih deset godina uspješnog poslovanja na sedam tržišta u regiji CEE. Zabava **10 Years of Pickbox: A Decade of Stories from Stream to Screen** okupila je prijatelje i partnere tvrtke te oba njezina brenda – streaming usluge Pickbox NOW i linearnog pay-tv kanala Pickbox TV.

*„Deset godina uzbuđenja i napornog rada. Zahvaljujući predanosti našeg tima i podršci naših partnera, Pickbox je prošao dug put – od prvog streaming servisa u regiji i mijenjanja navika publike do prisutnosti u mnogim kućanstvima kroz dva brenda u sedam teritorija. Hvala svima što vjerujete u nas!“,* rekla je Sanja Božić-Ljubičić, CEO, Pickbox, Mediatranslations, Mediavision i NEM.

Posljednji dan NEM Dubrovnik 2024 iskoristili su izlagači na Sunset Area, Mare Area i NEM Terasi kako bi zaključili dogovore, ali te drugi sudionici koji su se pozdravili do idućeg izdanja TV marketa s pogledom u 2025. godini.

Više informacija pronađite na službenoj stranici [NEM Dubrovnik 2024](https://neweumarket.com/dubrovnik/).

**\*\*\***

**Ovaj B2B događaj nezaobilazan je za regiju Srednje i Istočne Europe**

NEM Dubrovnik godišnji je B2B događaj usmjeren na rast TV industrije u državama Srednje i Istočne Europe. Svake godine sudionici uključuju predstavnike važnih FTA i plaćenih TV kanala, tehnološke tvrtke, streaming platforme, telekomunikacijske i druge operatere koji nude opcije gledanja TV programa, kao i poznate glumce, producente, filmske redatelje, pisce i druge važne profesionalce iz audiovizualne industrije**.** Tijekom godina, na NEM-u u Dubrovniku sudjelovali su predstavnici više od 180 vodećih globalnih i lokalnih tvrtki iz Eutelsat Group, Deutsche Telecom, A1 Group, United Group, Irdeto, Global Agency and Warner Bros. Discovery, as well as AMC Networks International, BBC Studios, Paramount Global Content Distribution, The Walt Disney Company, NBCUniversal, Fremantle International, Pickbox, CME, Amazon MGM Studios Distribution, ITV Studios, Viasat World, Telecom Serbia, Prva TV, Beta Film, Croatian Radiotelevision (HRT), Nova TV, RTL Croatia, RTL Hungary i mnoge druge tvrtke.

**New Europe Market**

New Europe Market (NEM) zajednički je naziv za niz medijskih događaja koje organizira Mediavision, hrvatska agencija za marketing i TV industriju. NEM se tradicionalno održava u Dubrovniku, a od 2019. godine također se organizira poseban događaj NEM Zagreb koji je usmjeren na stvaranje sadržaja za televiziju. Ovaj posebni trodnevni događaj u hotelu Esplanade Zagreb uključuje niz radionica usmjerenih na stvaranje sadržaja za televiziju i kino, kao i dodjelu NEM nagrada.